Саха Өрөспүүбүлүкэтин “Нам улууһа” муниципальнай тэриллии

Мария Егоровна Охлопкова аатынан Түбэ орто оскуолата»

муниципальнай казеннай үөрэх тэрилтэ

Көрүлүннэ: Сөбүлэстэ: Бигэргэтэбин:

МХ салайааччыта \_\_\_\_\_\_\_Никонова К.В. Директоры үөрэх чааһын солбуйааччы \_\_\_\_\_\_ Шарина Е.И. Директор \_\_\_\_\_\_\_\_\_Лукина С.Н.

“\_\_\_\_” \_\_\_\_\_\_\_\_\_\_\_\_\_\_\_2016с. “\_\_\_\_” \_\_\_\_\_\_\_\_\_\_\_\_\_\_\_\_2016с. “\_\_\_\_” \_\_\_\_\_\_\_\_\_\_\_\_\_ 2016с.

**Үлэ бырагырааммата**

**Предмет “Тереебут литература”**

**(2 кылаас)**

Толордо: алын сүһүөх кылаас учуутала

Куприянова Ольга Семёновна

Саьар5а. 2 кылааска аа5ар кинигэ: Л.В.Захарова, Л.К.Избекова. - Дь: Бичик 2013

2016с.

**Быһаарыы сурук**

Оскуола5а уус-уран литератураны үөрэтии Российскай Федерация уонна Саха Республикатын Төрүт сокуоннарыгар, Үөрэх туһунан сокуоннарыгар, «Россия гражданинын личноһын сиэрин-майгытын сайыннарыыга уонна иитиигэ концепцията», федеральнай государственнай үөрэх стандартара курдук государственнай суолталаах докумуоннарга оло5урар.

**Үөрэх предметин өйдөбүлэ**

Уус-уран литература оскуола5а о5ону кыра сааһыттан ийэ тыл эйгэтигэр киллэрэр, уран тылга угуйар, иитэр-үөрэтэр сүрүн хайысха. Умсугуйан аа5ар о5о өйө-санаата сайдыылаах, билиилээх-көрүүлээх, олох бүгүңңүтүн эрэ буолбакка, бэ5эһээңңитин ырыңалыыр, сарсыңңытыгар эрэллээх буолар. Онон «Литературнай аа5ыы» үөрэх предметин анала – о5о5о аа5ар дьо5уру олохсутуу, аа5ыы бэйэ кыа5ын сайыннарыыга суолталаа5ын өйдөтүү.

Оскуола5а «Литературнай аа5ыы» үөрэх предметин сыаллара:

-аа5ыы уопсай култууратын иңэрии; аа5ар үөрүйэ5и олохсутуу; саңа араас көрүңүн сайыннарыы;

-о5ону аа5ыы араас эйгэтигэр сөптөөх научнай литератураны хабан туран киллэрии;

-уус-уран айымньыны аа5ыы нөңүө уйул5аны хамсатан иэйиини уһугуннарыы; тыл искусствотыгар эстетическэй сыһыаны үөскэтии; айар дьо5уру сайыннарыы;

-аа5ыы нөңүө сиэр-майгы үтүө өрүттэрин олохсутуу; Саха сирин, Россия уонна тас дойду норуоттарын култуураларыгар убаастабылы иитии.

Сыалы сиһэргэ маннык соруктар тураллар:

-аа5ыы араас ньыматын баһылааһын;

-тиэкиһи кытта үлэ сүрүн сатабылларын иңэрии;

-наадалаах литератураны булан туһаныы;

-аа5ыыга интэриэһи үөскэтэн, кинигэ5э тапталы иңэрии;

-айан кэпсиир уонна суруйар үөрүйэхтэри сайыннарыы;

-норуот тылынан уонна уус-уран айымньытын духуобунай ис номо5ун нөңүө иэйиини уһугуннаран, олох араас көстүүтүгэр сиэрдээх сыһыаны үөскэтии;

-уус-уран айымньы тылыгар бол5омтолоох буолууну ситиһии;

-төрөөбүт уонна араас омук литературатын араара, ол нөңүө норуоттар до5ордуу сыһыаннарын олохсутуу.

**Төрөөбүт тылынан «Литературнай аа5ыыга» программа маннык докумуоннарга оло5уран оңоһулунна:**

1.Захарова Л.В., Флегонтова У.М. авторскай программалара. (Учебник «Литература аа5ыыта»).

2.Закон РФ «Об образовании»

п. 2.7, ст.32 – о разработке учебных программ;

п. 6, 7, 8, ст9, п. 5, ст.14 – о содержании образовательных программ;

п. 2.23, ст.32 – об определении списка учебников в соответствии с утвержденными федеральными перечнями учебников;

п. 3.2, ст. 32 – о реализации в полном объеме образовательных программ.

3.Федеральный государственный образовательный стандарт начального общего образования, Приказ Минобразования и науки РФ от 06.10.2009г. №373 «Об утверждении и введении в действие федерального государственного образовательного стандарта начального общего образования».

4.Учебный план МКОУ «Тюбинская СОШ им.М.Е.Охлопковой» в 2016-2017учебном году. (Приказ Минобрнауки России от 03.06.2011г. №1994г. приложение «Изменения, которые вносятся в федеральный базисный учебный план и примерные учебные планы для образовательных учреждений РФ, реализующих программы общего образования, утвержденные приказом Министерства образования РС(Я) №01-16/2516 от 25.08.2011г., приложение «Примерный учебный план для образовательных учреждений (ОУ) РС(Я), реализующих программы общего образования».

5.Федеральнай государственнай үөрэх стандарда саха оскуолатыгар: (начаалынай уопсай үөрэхтээһин) = Федеральный государственный образовательный стандарт в якутской школе. Н.В.Ситникова, С.С.Семенова, Н.Н.Васильева уо.д.а.; Саха Респ. Үөрэ5ин министерствота, Саха Респ.национальнай оскуолаларын чинчийэр научнай институт; -Дьокуускай: Бичик, 2011.

**Ытык өйдөбүллэри үөрэх предметин ис хоһоонугар киллэрии**

Орто уопсай үөрэхтээһин үөрэнээччи оскуолаттан сиэр-майгы бастыңхаачыстыбаларын – киһи аймах ытык өйдөбүллэрин (духуобунай сыаннастарын) иңэриммит Россия гражданинын иитэн-үөрэтэн таһаарыыга туһуланар. Киһи уопсастыбатын сайдан кэлбит историятыгар үтүө уонна мөкү, чиэс уонна сиэрэ суох быһыы, суобас уонна чиэһинэйэ суох буолуу о.д.а. сиэр-майгы нуормалара тэңңэ олохсуйан кэллилэр. Ол гынан баран, хайа ба5арар норуокка киһилии сиэрдээх быһыы ытык өйдөбүллэрэ биһирэнэр, кэрэхсэнэр. 2009с. ылыныллыбыт «Россия гражданинын личноһын сиэрин-майгытын сайыннарыы уонна иитии концепцията» федеральнай государственнай үөрэх стандартарын методологическай төрүтүнэн буолла.

Концепция Россия гражданинын личноһын иитиигэ, сайыннарыыга 10 сүрүн национальнай ытык өйдөбүлү ыйар. Онно киирэллэр:

1.Ийэ дойдуга, бэйэ сиригэр-уотугар, норуотугар таптал, бэриниилээх буолуу. 2.Биир санааланыы, кырдьыктаах быһыы, аһыныгас, амарах сүрэхтээх, чиэстээх, дьоһуннаах буолуу.

3.Ийэ дойдуга сулууспалааһын, сокуону тутуһуу, бэрээдэктээх буолуу. Атын омук култууратын, айымньытын өйдөөһүн.

4.Дьиэ кэргэңңэ, ыалга тапталлаах уонна бэриниилээх буолуу. Доруобуйа, уйгулаах олох. Төрөппүттэргэ ытыктабыл, а5а саастаахха уонна кыра5а, кыаммакка кыһамньы, ийэ-а5а ууһун тэнитии, удьуору сал5ааһын.

5. Үлэ, төрүт дьарык. Үлэ5э ытыктабыл, дьулуур, дьаныар. Айымньылаах үлэ.

6.Билиини сыаналааһын. Дьиң чахчыга дьулуһуу, аан дойду научнай көстүүтэ.

7.Итэ5эл, духуобунас өйдөбүллэрэ. Өбүгэ үгэһин утума.

8.Төрөөбүт литература – бар5а баай. Кэрэ, киһи духуобунай эйгэтэ, сиэрдээх быһыы. Олох, олох сиэрэ-майгыта.

9.Ийэ айыл5а. Ытык сир, харыстанар сир. Сир – планета. Айыл5а5а харыстабыл.

10.Сир үрдүгэр эйэ, элбэх омук култуурата, киһи аймах сайдыыта, норуоттар сибээстэһиилэрэ, сомо5олоһуулара.

Онон бу ытык өйдөбүллэри «Литературнай аа5ыы» үөрэх предметин ис хоһоонугар уус-уран айымньыга сөңөн сылдьар норуот историятын, култууратын, оло5ун төрүт үгэһин, сиэрин-майгытын нөңүө киллэрии көрүллэр.

**Үөрэх былааныгар үөрэх предметин миэстэтэ**

Үөрэх былаанынан алын сүһүөх оскуола5а литературнай аа5ыыны үөрэтиигэ барыта 238ч көрүллэр. Ол иһигэр: 2 кылааска – 68 чаас; нэдиэлэ5э 2 чаас бэриллэр.

**Үөрэх предметин ис хоһооно**

**Саңарыы уонна аа5ыы үлэтин көрүңнэрэ**туора саңаны истэргэ, ылынарга; истибит айымньы туһунан ыйытыыга сатаан хоруйдуурга, сааһылаан быһаарарга; истибит үөрэх, научнай-биллэрэр тиэкис, уус-уран айымньы туһунан ыйытыы биэрэргэ үөрэтэр. Таска сүһүөхтээн аа5ыыттан сыыйа бүтүн тылынан аа5ыыга көһөрүгэр, аа5ыы тэтимин түргэтэтэригэр, орфоэпияны, интонацияны, сурук бэлиэтин тутуһа, тиэкистэр ис номохторун өйдүү, аа5ыы көрүңүн быһаара үөрэнэригэр билиини биэрэр.

**Араас тиэкиһи кытта үлэ**тиэкис өйдөбүлүн, уус-уран тиэкис тиэмэтин, сүрүн санаатын, тутулун, кэрчиктэргэ арааран кыра тиэмэлэри быһаарарга, аат биэрэргэ, үөрэх, научнай-популярнай тиэкис диэн араарарга үөрэтэр; уопсай ырытыыга кыттан, ыйытыыга хоруйдуурга, тыл этэргэ, атын о5о этэрин сатаан истэ үөрэнэргэ олук уурар; уус-уран ньыманы туһанан айымньы дьоруойун ойуулуурга, кэпсээһин араас көрүңүн (сиһилии, талан, кылгатан) баһылыырга төрүт уурар.

**Библиографическай култуура**кинигэ билии төрдө буоларын, көрүңүн, тутулун, тииптэрин (ыйынньык-кинигэ, үөрэх кинигэтэ, уус-уран кинигэ) туһунан биллэрэр.

**Саңарыы**диалог, монолог диэн саңа араас көрүңэ буоларын биллэрэр, былааннаан саңарар, уус-уран ньыманы туттар, айымньыны сал5аан, өйтөн этэр дьо5уру, кэпсэтии сиэрин тутуһар култуураны олохсутар.

**Сурук.**Суругунан саңа литературнай нуорматын, ис хоһоон уонна тиэкис аата сөп түбэсиһиилэригэр (тиэмэ, кэпсэнэр сир, дьоруой быһыыта-майгыта), тэттик өйтөн суруйууга (ойуулааһын, сэһэргээһин) уус-уран ньыманы (синоним, антоним, тэңнээһин) туһанарга, бэриллэр тиэмэ5э кэпсээн, сыанабыл оңорорго үөрэтэр.

**О5о аа5ар эйгэтэ**норуот тылынан айымньытын, Саха сирин, Россия уонна тас дойдулар о5о литературатыгар классическай айымньыларын, о5о аа5ар тиэмэлэрин быһаарар.

**Литературнай өйдөбүллэринэн үлэ** тиэкистэн уус-уран ньыма көрүңнэрин булууга; литература өйдөбүллэринэн (уус-уран айымньы, тылынан искусство, кэпсээччи, сюжет, тиэмэ, дьоруой) сирдэтинэргэ; айымньы дьоруойун (мэтириэтэ, тыла-өһө, дьайыыта, өйө-санаата) быһаарарга үөрэтэр; ааптар дьоруойга сыһыанын; кэпсээн уонна хоһоон тылын уратытын, айымньы көрүңүн (жанр) туһунан биллэрэр.

**Үөрэнээччи айар үлэтэ** оруолунан аа5арга, тылынан ойуулуурга, бэриллибит тиэмэ5э өйтөн суруйарга, тиэкиһи инсценировкалыырга, айар үлэтинэн араас тэрээһиңңэ кыттарга, тыл этэргэ олук уурар.

**Үөрэх предметин үөрэтии түмүктэрэ**

*Ытык өйдөбүллэри үөрэнээччигэ иңэрии түмүгэ*

-киһи сайдыылаах уонна ситиһиилээх буоларыгар төрөөбүт тылынан аа5ыы суолтатын өйдүүр; уус-уран литератураны тылынан искусство ураты көрүңүн быһыытынан сыаналыыр;

-тулалыыр эйгэ туһунан билии-көрүү аа5ыы көмөтүнэн кэңиирин-дириңиирин өйдүүр;

-норуот айымньыта уонна уус-уран литературата саха төрүт оло5ун-дьаһа5ын, историятын, тылын-өһүн, култууратын көстүүтэ буоларын өйдүүр, сыаналыыр;

-Саха сирин, Россия уонна аан дойду норуоттарын чулуу айымньыларын аа5ан, атын норуот култууратын, литературатын ытыктыыр;

-үтүөнү-мөкүнү, сырдыгы-хараңаны арааран, сиэри тутуһуу, амарах, аһыныгас, дьоңңо кыһамньылаах майгы үчүгэйгэ тиэрдэрин өйдүүр.

**Үөрэх сатабылларын сайыннарыы түмүгэ:**

-аа5ыы үлэтин араас көрүңэр сыал-сорук туруорунар, былаанныыр, түмүгүн саба5алыыр; үлэтин хонтуруолланар, сыаналана үөрэнэр;

-уруокка, уруок таһынан үлэ5э бэриллибит соруда5ынан араас информационнай эйгэ кыа5ын талар, туһанар;

-уус-уран айымньыга мөккүөр төрүөтүн, сайдыытын быһаарар, үөскээбит көстүүлэри, дьон сыһыанын ырытан дакаастыыр;

-уус-уран айымньы сүрүн ис хоһоонун, дьоруойун араас сыһыаннарын, сүрүн сюжет сайдыытын ырытан, анал бэлиэ, графика көмөтүнэн быһаара, ситимнии, тиһиктии үөрэнэр;

-аахпытыгар уонна тус уопутугар оло5уран, тэңниир уонна ойуулуур, учебнигынан үлэлиир;

-уус-уран айымньыны ырытыы кэмигэр бодоруһуу сиэрин тутуһан, бииргэ үлэлиир кыахтанар;

-до5отторун, төрөппүттэрин, кылаас иннигэр кылгас иһитиннэриини оңорор;

-бэриллибит тиэмэ5э санаатын сааһылаан айан кэпсиир, суруйар.

**Тустаах үөрэх предметин үөрэтии түмүгэ:**

-аа5ыы сүрүн үөрүйэхтэрин баһылыыр;

-айымньы араас көрүңүн бол5ойон истэр;

-норуот айымньыта уонна уус-уран литература, төрөөбүт уонна атын омук литературата диэн араарар;

-аахпыт уус-уран айымньытын суруйааччытын (саха уонна омук) аатын уонна көрүңүн (жанрын) бол5ойор үөрүйэхтээх;

-сааһыгар сөптөөх араас көрүңнээх (уус-уран, үөрэх, научнай-популярнай) тиэкиһи үчүгэйдик өйдүүр, ырытар, туһанар;

-кэпсээһин араас көрүңүн (сиһилии, кылгатан, талан, быһа тардан) билэр; сорудах быһыытынан туһааннаах көрүңңэ сөп түбэһиннэрэн кэпсиир;

-сөбүлээн аахпыт айымньытын туһунан аа5ааччы дневнигэр (альбом, тэтэрээт) уһуктубут иэйиитин үллэстэн санаатын суруйар;

-сааһыгар сөп түбэһэр айымньы тылын араас дэгэт суолтатын өйдүүр, то5оостоох миэстэ5э кубулуйбат уус-уран быһаарыыны (эпитет), өс хоһоонун, уус-уран ньыма арааһын кэпсииригэр туһанар;

-айымньыттан сөбүлээбит кэрчигин талан үөрэтэр, өйтөн хоһоонноохтук аа5ар;

-чопчу тиэмэ5э араас көрүңнээх суругунан айар үлэни толорор.

**Үөрэтии түмүгэр салгыы үөрэнэргэ бэлэм буолууну кэрэһэлиир сайдыы таһымыгар киирэллэр:**

-тулалыыр эйгэни билиигэ уус-уран литератураны аа5ыы суолтатын өйдүүр;

-уус-уран литература киһи аймах ытык өйдөбүллэрин билиһиннэрэр суолтатын иңэринэр;

-айымньы көрүңүн быһаарар, дьоруойу ойуулааһыңңа ырытыыны, тэңнээһини туттары сатыыр;

-араас тиэкистэн туһааннаах информацияны ылар;

-ыйынньыгынан, энциклопедиянан, о.д.а. матырыйаалларынан сатаан үлэлиир.